**Likumprojekta “Par plastmasu saturošiem izstrādājumiem”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Par plastmasu saturošiem izstrādājumiem” (turpmāk – likumprojekts) mērķi ir novērst un samazināt konkrētu plastmasu saturošu izstrādājumu un plastmasu saturošu zvejas rīku ietekmi uz vidi, īpaši ūdens vidi, un cilvēka veselību, kā arī veicināt pāreju uz aprites ekonomiku ar inovatīviem un ilgtspējīgiem darbības modeļiem, izstrādājumiem un materiāliem, tādējādi sekmējot arī iekšējā tirgus efektīvu darbību.  Likumprojekts paredz konkrētiem plastmasas saturošiem izstrādājumiem noteikt aizliegumu laišanai tirgū, pasākumus patēriņa samazināšanai vai prasības attiecībā uz izstrādājumu dizainu un to materiāla saturu.  Paredzēts, ka likumprojektā ietvertais normatīvais regulējums stāsies spēkā līdz 2021. gada 3. jūlijam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts ir nepieciešams, lai nodrošinātu, ka Latvijas Republikas normatīvajos aktos līdz 2021. gada 3. jūlijam tiek pārņemtas Eiropas Parlamenta un Padomes 2019. gada 5. jūnija direktīvas (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk – Direktīva 2019/904) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Direktīvas 2019/904 prasību pārņemšana veicinās tirgu laistā vienreizlietojamo plastmasu saturošu izstādījumu daudzuma samazināšanu, plastmasas atkritumu apsaimniekošanas pilnveidošanu, ievērojot atkritumu apsaimniekošanas hierarhiju, un vides piegružošanas mazināšu ar plastmasas atkritumiem.  Jāņem vērā, ka uz iepakojumu no plastmasas (polimēru) izejmateriāliem un plastmasas atkritumiem attiecas arī pasākumi un mērķrādītāji, kas izriet no Eiropas Parlamenta un Padomes 1994. gada 20. decembra direktīvas 94/62/EK par iepakojumu un izlietoto iepakojumu Eiropas Parlamenta un Padomes 2008. gada 19. novembra direktīvas 2008/98/EK par atkritumiem un par dažu direktīvu atcelšanu.  Spēkā esošajos normatīvajos aktos ir daļēji iekļauti atsevišķi Direktīvā 2019/904 noteiktie plastmasu saturoši izstrādājumi. Iepakojuma likumā ietvertais regulējums attiecībā uz iepakojumu no plastmasas izejmateriāliem nosaka iepakojuma materiāla kvalitātes kritērijus un prasības izlietotā iepakojuma apsaimniekošanai, kā arī ietver regulējumu depozīta sistēmas darbībai dzērienu iepakojumam kā daļai no ražotāja paplašinātās atbildības sistēmas. Dabas resursu nodokļa likumā ietvertais regulējums nosaka ražotāja paplašinātās atbildības sistēmas darbības pamatprincipus un prasības ražotāja paplašinātās atbildības sistēmas komersantiem. Tabakas izstrādājumiem piemērojamās prasības noteiktas Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā.  Vienlaikus Direktīva 2019/904 paredz tādas jaunas prasības plastmasu saturošiem izstrādājumiem, izstrādājumiem, kas izgatavoti no oksonoārdāmas plastmasas un putu polistirola, un plastmasu saturošiem zvejas rīkiem, kuras nav noteiktas Latvijas Republikas normatīvajos aktos.  Lai pilnībā pārņemtu Direktīvas 2019/904 prasības, nepieciešams izstrādāt jaunu likumu par plastmasu saturošiem izstrādājumiem.  2. Likumprojekts paredz pārņemt Direktīvas 2019/904 prasības un noteikt deleģējumu Ministru kabinetam izdot attiecīgos noteikumus.  Likumprojekta mērķi ir novērst un samazināt konkrētu plastmasu saturošu izstrādājumu un plastmasu saturošu zvejas rīku ietekmi uz vidi, īpaši ūdens vidi, un cilvēka veselību, kā arī veicināt pāreju uz aprites ekonomiku ar inovatīviem un ilgtspējīgiem darbības modeļiem, izstrādājumiem un materiāliem, tādējādi sekmējot arī iekšējā tirgus efektīvu darbību.  2.1. Direktīvas 2019/904 objektu “vienreizlietojami plastmasas izstrādājumi” likumprojektā lieto kā “plastmasu saturoši izstrādājumi”.  Direktīvā noteiktās, bet likumprojektā neiekļautās definīcijas (“atkritumi”, “savākšana”, “dalīta savākšana”, “apstrāde”) ir noteiktas Atkritumu apsaimniekošanas likumā. Definīcijas “plastmasa” un “ražotāja paplašinātās atbildības sistēma” ir noteiktas Dabas resursu nodokļa likumā. Direktīvā 2019/904 lietotā definīcija “ražotāja paplašinātās atbildības shēma” Latvijas Republikas normatīvajos aktos lieto kā “ražotāja paplašinātās atbildības sistēma”. Definīcija “iepakojums” ir noteikta Iepakojuma likumā. Definīcija “ostas atkritumu pieņemšanas iekārtas” ir noteikta Ministru kabineta noteikumos Nr. 455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība”. Definīcija “tabakas izstrādājumi” ir noteikta Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā.  2.2. Likumprojekts paredz:  1) ražotajam attiecībā uz konkrētiem vienreizlietojamās plastmasas saturošiem izstrādājumiem noteikt:  - aizliegumu laišanai tirgū (likumprojekta 1. pielikums);  - patēriņa samazināšanas pasākumus (piedāvāt un informēt patērētājus par alternatīvām, neizsniegt patērētajam bez maksas) (likumprojekta 2. pielikums);  - pārstrādātā materiāla obligāto minimālo īpatsvaru dzērienu PET iepakojumā un plastmasas dzērienu iepakojumā (likumprojekta 3. pielikums);  - prasības dzērienu iepakojuma dizainam ar vāciņiem un korķīšiem (likumprojekta 3. pielikums);  - prasības marķēšanai (likumprojekta 4. pielikums);  - pienākumu veidot ražotāja paplašinātās atbildības sistēmas jauniem objektiem (likumprojekta 5. pielikuma 2. punkts un zvejas rīki);  - pienākumu nodrošināt dzērienu iepakojuma dalītu vākšanu (likumprojekta 6. pielikums);  - informēšanas pasākumus nepieciešamību un pienākumus (likumprojekta 7. pielikums);  - prasības attiecībā uz ziņošanu;  2) iepakojuma apsaimniekotājam un atkritumu apsaimniekotājam noteikt prasības attiecībā uz informācijas glabāšanu un iesniegšanu;  3) valsts iestādēm noteikt kompetenci attiecībā uz informācijas sistēmu, ziņošanu un kontroli.  Informācija par plastmasu saturošajiem izstrādājumiem, tiem noteiktajiem pasākumiem un pasākumu īstenošanas termiņiem ir apkopoti šis anotācijas pielikumā.  Likumprojekts neparedz minimālo plastmasu saturošo izstrādājumu daudzumu, nepārsniedzot kuru ražotājam būtu piemērojami atkāpes un atviegloti nosacījumi attiecībā uz noteiktajām prasībām.  Likumprojekts paredz arī deleģējumu Ministru kabinetam izdot noteikumus par:  1) marķēšanas kārtību un grafisko simbolu;  2) kārtību, kādā ražotāja paplašinātās atbildības sistēmas komersants iesniedz Valsts vide dienestam (turpmāk – dienests) dokumentus, kas apliecina ražotāja paplašinātās atbildības sistēmas piemērošanu;  3) prasības ražotāja paplašinātās atbildības sistēmas izveidei un piemērošanai, kā arī prasības ražotāja paplašinātās atbildības sistēmas komersantam;  4) procentuālo apjomu un termiņu par atkritumiem kļuvušu plastmasu saturošu zvejas rīku savākšanai un nodošanai pārstrādei;  5) kārtību, kādā ražotāja paplašinātās atbildības sistēmas komersants dienestam iesniedz pārskatu par ražotāja paplašinātās atbildības sistēmas īstenošanu, pārskata formu un tajā iekļaujamo informāciju;  6) kārtību, kādā dienests izskata pārskatu par ražotāja paplašinātās atbildības sistēmas īstenošanu;  7) izmaksu pozīcijām ražotāja paplašinātās atbildības sistēmas komersanta izstrādājamai izmaksu aprēķināšanas metodikai;  8) dzērienu iepakojuma dalītas savākšanas mērķiem un izpildes termiņiem;  9) saturu ražotāju gatavotajam ziņojumam par plastmasu saturošiem izstrādājumiem un to atkritumu apsaimniekošanu.  3. Likumprojekts paredz noteikt administratīvo atbildību par šādiem pārkāpumiem:  1) par likumā aizliegtā plastmasu saturoša izstrādājuma laišanu tirgū;  2) par likumā noteikto plastmasu saturošo izstrādājumu nemarķēšanu vai marķējuma neatbilstību likumā noteiktajām prasībām;  3) par ražotājam noteikto ražotāja paplašinātās atbildības sistēmas pienākumu atbilstoši likuma III nodaļā noteiktajām prasībām nepildīšanu.  Likumprojektā ietverto administratīvo pārkāpumu sastāvu noteikšana ir izvērtēta, ņemot vērā katra pārkāpuma smagumu un ietekmi uz vidi.  Prasību neievērošanas rezultātā pastāv risks plastmasu saturošu izstrādājumu ražotāju kontrolei un līdz ar to – noteikto aizliegumu un prasību neizpildei, kas var negatīvi ietekmēt vidi.  Likumprojekts paredz, ka administratīvā pārkāpumu procesu par 17. pantā noteiktajiem pārkāpumiem veic Patērētāju tiesību aizsardzības centrs un Valsts vides dienests.  4. Likumprojekts neparedz ieviest jaunus pakalpojumus vai jaunas informācijas un komunikācijas tehnoloģiju sistēmas vai pilnveidot esošās. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk - VARAM), Valsts vides dienests. |
| 4. | Cita informācija | VARAM pasūtītā pētījuma ziņojumā “Izvērtējums par konkrētu plastmasas izstrādājumu ierobežojumu un aizliegumu” (tiks publicēts VARAM tīmekļvietnē: <https://www.varam.gov.lv/lv/petijumi-vides-un-dabas-joma>) ir ietverta šāda informācija:  1) Direktīvā 2019/904 (pamattekstā un pielikumos) noteikto plastmasas izstrādājumu plūsmas Latvijā (veids, daudzums, avots);  2) par komersantiem, uz kuriem attieksies Direktīvā 2019/904 noteiktās prasības;  3) Direktīvā 2019/904 noteikto plastmasas izstrādājumu radīto atkritumu apsaimniekošana, tai skaitā savākšana un pārstrādes iespējas Latvijā un pārstrādes iespējas ārpus Latvijas teritorijas;  4) pasākumi un priekšlikumi plastmasas izstrādājumu patēriņa samazināšanai un izstrādājumu radīto atkritumu apsaimniekošanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plastmasu saturošu izstrādājumu ražotāji un tirgotāji, ražotāja paplašinātās atbildības sistēmas, sabiedrība kopumā, sabiedriskās ēdināšanas uzņēmumi, sabiedrisko pasākumu organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām likumprojekts nepalielina administratīvo slogu, pēc būtības nemainās tiesības un pienākumi, kā arī veicamās darbības.  Valsts vides dienestam administratīvais slogs nepalielināsies.  Likumprojektam ir pozitīva ietekme uz Nacionālā attīstības plāna 2021- 2027 rādītājiem gan mikrolīmenī, gan makrolīmenī (radītais sadzīves atkritumu daudzums uz iedzīvotāju samazināsies no 470 kg (2018) līdz 450 kg (2027)).  Izstrādājot likumprojektu, tika izvērtēta ietekme uz uzņēmējdarbības vidi, maziem, vidējiem uzņēmumiem, mikrouzņēmumiem un jaunuzņēmumiem (MVU tests). Secināts, ka likumprojektā ietvertais tiesiskais regulējums pozitīvi ietekmēs minēto uzņēmumu darbību. Likumprojektam nav ietekmes uz konkurenci, tā kā likumprojekta prasības attieksies uz visiem ražotājiem un atkritumu apsaimniekošanas komersantiem. Likumprojekta prasību ieviešana neietekmēs tirgus dalībnieku iespējas veikt ekonomisko darbību brīvas un godīgas konkurences apstākļos.  Likumprojektā ietvertajam tiesiskajam regulējumam ir pozitīva ietekme uz konkrētu plastmasu saturošu izstrādājumu ražošanu un apsaimniekošanu, līdz ar to ilgtermiņā – uz vidi un tautsaimniecību kopumā.  Likumprojekts tiešā veidā nerada ietekmi uz cilvēku veselību. Likumprojekta normu ieviešanas netiešā ietekme uz cilvēka veselību ir vērtējama pozitīvi, ņemot vērā to ietekmi uz vidi, īpaši jūras vides piegružojumu, un tautsaimniecību.  Likumprojektam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešams izstrādāt un apstiprināt Ministru kabinetā noteikumus, kuros tiks noteikts šīs anotācijas I sadaļas 2. punkta 2.2. apakšpunktā ietvertais normatīvais regulējums. |
| 2. | Atbildīgā institūcija | VARAM. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīva 2019/904 (OJ L 155, 12.6.2019, 1–19. lpp.). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Direktīva 2019/904 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants | 2. pants | Pārņemts pilnībā. | Nav noteiktas stingrākas prasības. |
| 2. panta 1. punkts | 3. panta pirmā daļa | Pārņemts pilnībā. | Nav noteiktas stingrākas prasības. |
| 2. panta 2. punkts | - | Netiks pārņemts. | Likumdošanas prasības par likumu un noteikumu iekšēju saskaņošanu. |
| 3. panta 1. punkts | Dabas resursu nodokļa likuma 1. panta 11. punkts | Pārņemts pilnībā. | Nav noteiktas stingrākas prasības. |
| 3. panta 2. punkts | 1. panta 9. punkts | Pārņemts pilnībā. | Nav noteiktas stingrākas prasības. |
| 3. panta 3. punkts | 1. panta 4. punkts | Pārņemts pilnībā. | Nav noteiktas stingrākas prasības. |
| 3. panta 4. punkts | 1. panta 10. punkts | Pārņemts pilnībā. | Nav noteiktas stingrākas prasības. |
| 3. panta 5. punkts | 1. panta 5. punkts | Pārņemts pilnībā. | Nav noteiktas stingrākas prasības. |
| 3. panta 6. punkts | 1. panta 3. punkts | Pārņemts pilnībā. | Nav noteiktas stingrākas prasības. |
| 3. panta 7. punkts | 1. panta 2. punkts | Pārņemts pilnībā. | Nav noteiktas stingrākas prasības. |
| 3. panta 8. punkts | 1. panta 8. punkts | Pārņemts pilnībā. | Nav noteiktas stingrākas prasības. |
| 3. panta 9. punkts | Atkritumu apsaimniekošanas likuma 1. panta 1. punkts | Pārņemts pilnībā. | Nav noteiktas stingrākas prasības. |
| 3. panta 10. punkts | Dabas resursu nodokļa likuma 1. panta 15. punkts | Pārņemts pilnībā. | Nav noteiktas stingrākas prasības. |
| 3. panta 11. punkta “a” apakšpunkts | 1. panta 7. punkta “a” apakšpunkts | Pārņemts pilnībā. | Nav noteiktas stingrākas prasības. |
| 3. panta 11. punkta “b” apakšpunkts | 1. panta 7. punkta “b” apakšpunkts | Pārņemts pilnībā. | Nav noteiktas stingrākas prasības. |
| 3. panta 12. punkts | Atkritumu apsaimniekošanas likuma 1. panta 8. punkts | Pārņemts pilnībā. | Nav noteiktas stingrākas prasības. |
| 3. panta 13. punkts | Atkritumu apsaimniekošanas likuma 1. panta 9. punkts | Pārņemts pilnībā. | Nav noteiktas stingrākas prasības. |
| 3. panta 14. punkts | Atkritumu apsaimniekošanas likuma 1. panta 13. punkts | Pārņemts pilnībā. | Nav noteiktas stingrākas prasības. |
| 3. panta 15. punkts | Iepakojuma likuma 1. panta 1. punkts | Pārņemts pilnībā. | Nav noteiktas stingrākas prasības. |
| 3. panta 16. punkts | 1. panta 1. punkts | Pārņemts pilnībā. | Nav noteiktas stingrākas prasības. |
| 3. panta 17. punkts | MKN Nr. 455 2. punkta. 2.7. apakšpunkts | Pārņemts pilnībā. | Nav noteiktas stingrākas prasības. |
| 3. panta 18. punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 1. panta 31. punkts | Pārņemts pilnībā. | Nav noteiktas stingrākas prasības. |
| 4. panta 1. punkts. | 5. pants | Pārņemts pilnībā. | Nav noteiktas stingrākas prasības. |
| 5. pants. | 4. pants. | Pārņemts pilnībā. | Nav noteiktas stingrākas prasības. |
| 6. panta 1. punkts. | 6. panta trešā daļa | Pārņemts pilnībā. | Nav noteiktas stingrākas prasības. |
| 6. panta 2. punkts | 6. panta otrā daļa | Pārņemts pilnībā. | Nav noteiktas stingrākas prasības. |
| 6. panta 3. punkts | - | Netiks pārņemts. | Attiecas uz Eiropas Komisijas kompetenci. |
| 6. panta 4. punkts | - | Netiks pārņemts. | Attiecas uz Eiropas Komisijas kompetenci. |
| 6. panta 5. punkta “a” apakšpunkts | 6. panta pirmās daļas 1. punkts | Pārņemts pilnībā. | Nav noteiktas stingrākas prasības. |
| 6. panta 5. punkta “b” apakšpunkts | 6. panta pirmās daļas 2. punkts | Pārņemts pilnībā. | Nav noteiktas stingrākas prasības. |
| 7. panta 1. punkta “a” apakšpunkts | 7. panta pirmās daļas 1. punkts | Pārņemts pilnībā. | Nav noteiktas stingrākas prasības. |
| 7. panta 1. punkta “b” apakšpunkts | 7. panta pirmās daļas 2. punkts | Pārņemts pilnībā. | Nav noteiktas stingrākas prasības. |
| 7. panta 2. punkta “a” apakšpunkts | 7. panta otrās daļas 1. punkts | Pārņemts pilnībā. | Nav noteiktas stingrākas prasības. |
| 7. panta 2. punkta “b” apakšpunkts | 7. panta otrās daļas 2. punkts | Pārņemts pilnībā. | Nav noteiktas stingrākas prasības. |
| 7. panta 2. punkta “c” apakšpunkts | - | Netiks pārņemts. | Attiecas uz Eiropas Komisijas kompetenci. |
| 7. panta 3. punkts | - | Netiks pārņemts. | Likumdošanas prasības par likumu un noteikumu iekšēju saskaņošanu. |
| 8. panta 1. punkts | III nodaļa | Atbilst pilnībā. | Netiek noteiktas stingrākas prasības. |
| 8. panta 2. punkta “a” apakšpunkts | Dabas resursu nodokļa likuma 61. panta sestās daļas 2. punkts | Pārņemts pilnībā. | Nav noteiktas stingrākas prasības. |
| 8. panta 2. punkta “b” apakšpunkts | Dabas resursu nodokļa likuma 61. panta sestās daļas 1. punkts | Pārņemts pilnībā. | Nav noteiktas stingrākas prasības. |
| 8. panta 2. punkta “c” apakšpunkts | 9. panta otrā daļa | Pārņemts pilnībā. | Nav noteiktas stingrākas prasības. |
| 8. panta 3. punkta “a” apakšpunkts | 8. panta trešās daļas 1. punkts | Pārņemts pilnībā. | Nav noteiktas stingrākas prasības. |
| 8. panta 3. punkta “b” apakšpunkts | 8. panta trešās daļas 2. punkts | Pārņemts pilnībā. | Nav noteiktas stingrākas prasības. |
| 8. panta 3. punkta “c” apakšpunkts | 8. panta trešās daļas 3. punkts | Pārņemts pilnībā. | Nav noteiktas stingrākas prasības. |
| 8. panta 4. punkts | 10. panta ceturtā daļa | Pārņemts pilnībā. | Nav noteiktas stingrākas prasības. |
| 8. panta 5. punkts | III nodaļa | Pārņemts pilnībā. | Nav noteiktas stingrākas prasības. |
| 8. panta 6. punkts | 11. panta pirmā daļa | Pārņemts pilnībā. | Nav noteiktas stingrākas prasības. |
| 8. panta 7. punkts | 11. panta otrā daļa | Pārņemts pilnībā. | Nav noteiktas stingrākas prasības. |
| 8. panta 8. punkts | 10. panta pirmā daļa | Pārņemts daļēji. Līdz 2022. gada 31. decembrim tiks izstrādāti Ministru kabineta noteikumi. | Nav noteiktas stingrākas prasības. |
| 8. panta 9. punkts | 10. panta sestā daļa | Pārņemts daļēji. Līdz 2022. gada 31. decembrim tiks izstrādāti Ministru kabineta noteikumi. | Nav noteiktas stingrākas prasības. |
| 9. panta 1. punkta “a” apakšpunkts | 12. pants | Pārņemts daļēji. Līdz 2022. gada 31. decembrim tiks izstrādāti Ministru kabineta noteikumi. | Nav noteiktas stingrākas prasības. |
| 9. panta 1. punkta “b” apakšpunkts | 12. pants | Pārņemts daļēji. Līdz 2022. gada 31. decembrim tiks izstrādāti Ministru kabineta noteikumi. | Nav noteiktas stingrākas prasības. |
| 9. panta 2. punkts | - | Netiks pārņemts. | Attiecas uz Eiropas Komisijas kompetenci. |
| 9. panta 3. punkts | - | Netiks pārņemts. | Attiecas uz Eiropas Komisijas kompetenci. |
| 10. panta “a” apakšpunkts | 13. panta 1. punkts | Pārņemts pilnībā. | Nav noteiktas stingrākas prasības. |
| 10. panta “b” apakšpunkts | 13. panta 2. punkts | Pārņemts pilnībā. | Nav noteiktas stingrākas prasības. |
| 10. panta “c” apakšpunkts | 13. panta 3. punkts | Pārņemts pilnībā. | Nav noteiktas stingrākas prasības. |
| 11. pants | 5. panta pirmā un otrā daļa | Atbilst pilnībā. | Netiek noteiktas stingrākas prasības. |
| 12. pants | - | Netiks pārņemts. | Attiecas uz Eiropas Komisijas kompetenci. |
| 13. panta 1. punkta “a” apakšpunkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 1. punkta “b” apakšpunkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 1. punkta “c” apakšpunkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 1. punkta “d” apakšpunkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 1. punkta “e” apakšpunkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 1. punkta “f” apakšpunkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 2. punkts | 14. panta pirmā daļa | Pārņemts daļēji. Līdz 2021. gada 3. jūlijam tiks izstrādāti Ministru kabineta noteikumi. | Nav noteiktas stingrākas prasības. |
| 13. panta 3. punkts | - | Netiks pārņemts. | Attiecas uz Eiropas Komisijas kompetenci. |
| 13. panta 4. punkts | - | Netiks pārņemts. | Attiecas uz Eiropas Komisijas kompetenci. |
| 14. pants | 15. pants | Atbilst pilnībā. | Netiek noteiktas stingrākas prasības. |
| 15. panta 1. punkts | - | Netiks pārņemts. | Attiecas uz Eiropas Komisijas kompetenci. |
| 15. panta 2. punkts | - | Netiks pārņemts. | Attiecas uz Eiropas Komisijas kompetenci. |
| 15. panta 3. punkta “a” apakšpunkts | - | Netiks pārņemts. | Attiecas uz Eiropas Komisijas kompetenci. |
| 15. panta 3. punkta “b” apakšpunkts | - | Netiks pārņemts. | Attiecas uz Eiropas Komisijas kompetenci. |
| 15. panta 3. punkta “c” apakšpunkts | - | Netiks pārņemts. | Attiecas uz Eiropas Komisijas kompetenci. |
| 15. panta 3. punkta “d” apakšpunkts | - | Netiks pārņemts. | Attiecas uz Eiropas Komisijas kompetenci. |
| 15. panta 4. punkts | - | Netiks pārņemts. | Attiecas uz Eiropas Komisijas kompetenci. |
| 16. panta 1. punkts | - | Netiks pārņemts. | Attiecas uz Eiropas Komisijas kompetenci. |
| 16. panta 2. punkts | - | Netiks pārņemts. | Attiecas uz Eiropas Komisijas kompetenci. |
| 17. panta 1. punkts | Pārejas noteikumi | Atbilst pilnībā. | Netiek noteiktas stingrākas prasības. |
| 17. panta 2. punkts | - | Netiks pārņemts. Paziņošanas pienākums. |  |
| 17. panta 3. punkta “a” apakšpunkts | - | Netiks pārņemts. | Likumprojektā noteiktās darbības neparedz nolīguma lietojumu. |
| 17. panta 3. punkta “b” apakšpunkts | - | Netiks pārņemts. | Likumprojektā noteiktās darbības neparedz nolīguma lietojumu. |
| 17. panta 3. punkta “c” apakšpunkts | - | Netiks pārņemts. | Likumprojektā noteiktās darbības neparedz nolīguma lietojumu. |
| 17. panta 3. punkta “d” apakšpunkts | - | Netiks pārņemts. | Likumprojektā noteiktās darbības neparedz nolīguma lietojumu. |
| 17. panta 3. punkta “e” apakšpunkts | - | Netiks pārņemts. | Likumprojektā noteiktās darbības neparedz nolīguma lietojumu. |
| 17. panta 3. punkta “f” apakšpunkts | - | Netiks pārņemts. | Likumprojektā noteiktās darbības neparedz nolīguma lietojumu. |
| 18. pants | - | Netiks pārņemts. Spēkā stāšanās. |  |
| 19. pants | - | Netiks pārņemts. Adresāti. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par Likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) 2020. gada 19. oktobrī publicēts VARAM tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir iespēja izteikt viedokli un sniegt priekšlikumus.  Likumprojekts apspriests 2020. gada 31. augusta VARAM izveidotajā darba grupas ,,Par atkritumu apsaimniekošanas normatīvo aktu pilnveidošanu”[[1]](#footnote-1)[1] sanāksmē. |
| 3. | Sabiedrības līdzdalības rezultāti | Sadaļa tiks precizēta atbilstoši sabiedrības līdzdalības rezultātiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmē iesaistīto institūciju funkcijas un uzdevumus.  Likumprojekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

Reinerte 67026490

sanita.reinerte@varam.gov.lv

1. [1]Darba grupā apvienoti pašvaldības, uzņēmēju un nozaru asociāciju pārstāvji (Latvijas Atkritumu saimniecības uzņēmumu asociācija, Latvijas Atkritumu saimniecības asociācija, Latvijas Pašvaldību savienība, Latvijas Pārtikas uzņēmumu federācija, Latvijas Tirdzniecības un rūpniecības kamera, Latvijas Lielo pilsētu asociācijas, Latvijas Pārtikas tirgotāju asociācija, Latvijas Tirgotāju asociācija, Vides konsultatīvā padome) [↑](#footnote-ref-1)